Učenci in učenke,



večina ni imela težav pri odgovarjanju na vprašanja za analizo pesmi Žebljarska. **Z elektronskim delovnim zvezkom (iRokusplus.com) lahko dostopate do rešitev in opravite samovrednotenje (zapis v zvezek). Če bi imel kdo težave pri dostopu, sem na voljo.**

|  |
| --- |
| S svojim dosežkom sem zadovoljen, saj …  |
| Vem, da sem naloge sposoben narediti boljše, zato bom …  |

Na podlagi opravljene analize pesmi pripravite **povzetek o tem, kaj ste se naučili (zapis v zvezek).**

V pomoč pri pisanju bistvenih podatkov naj vam bodo naslednji **kriteriji uspešnosti:**

Uspešen bom, ko bom:

* razumel besedilo pesmi,
* prepoznal tematiko pesmi tudi v sodobnem svetu,
* vedel določiti značilnosti socialne pesmi in jih v vsebini prepoznati,
* vedel prepoznati primere slogovnih sredstev (ponavljanje in podobnoglasje) in razumeti njihov pomen v pesmi,
* prepoznal rimo,
* vedel povzeti notranjo in zunanjo zgradbo pesmi,
* vedel delo na podlagi značilnosti umestiti v književno literarno obdobje,
* pregledno poznal avtorja pesmi, Otona Župančiča in njegova pomembnejša dela.

V pomoč vam je lahko tudi **razlaga v berilu Novi svet iz besed 9, str. 119, rubrika Literarnovedna pojasnila.** Izberite poljubno metodo pisanja povzetka: miselni vzorec, pojmovna mreža, Paukova metoda zapiskov (razloženo v nadaljevanju).





**V petek**, 3. 4. 2020, bomo **imeli predstavitve vaših ugotovitev preko Zoom-a**, zato prosim, da si naložite program/aplikacijo na vaše računalnike/telefon. O terminu izvedbe se bomo dogovorili, zato spremljajte obvestila in se na njih odzivajte.

Za dodatno razlago, pojasnila, sem vam na voljo preko e-naslova ali v spletni učilnici.

Uspešno in ustvarjalno delo!

učiteljica Martina